open-index/open-wikipedia-markdown huggingface dataset:
Jiesios kraštovaizdžio draustinis

**Jiesios kraštovaizdžio draustinis** – saugoma teritorija Kauno rajone ir Kauno miesto pietinėje dalyje. Apima Jiesios upės žemupio slėnį. Plotas 448 ha (iš jų 176 ha priklauso Kauno miestui). Įkurtas 1960 m.

## Kraštovaizdis

Draustinyje saugomos vaizdžios Jiesios pakrančių atodangos, atveriančios kreidos ir kvartero periodo uolienas, taip pat eroziniai šlaitai ir krantai. Viena iš jų – Rokų atodanga yra gamtos paveldo objektas. Į draustinio teritoriją patenka ir Napoleono kalnas, stūksantis šalia Jiesios ir Nemuno santakos. Šioje vietoje upę kerta rekonstruotas Jiesios tiltas.

## Biologija

Draustinio teritorijoje auga reti, saugomi augalai, pavyzdžiui, gebenė lipikė, tuščiaviduris rūtenis, tarpinis rūtenis, klumpaitė, lieknoji plukė, mažoji vištapienė, plačialapė gegūnė, didysis asiūklis, žirnialapis vikis, didžioji dantenė, didysis putelis, gležnalapė nertis, gegužraibė, kompasinė salota, raudonžiedis žalčialunkis, paprastasis sausažiedis, paprastasis burbulis, mėlynasis palemonas ir kt. Slėnyje gyvena reta vabzdžių rūšis – kalninė apsiuva, yra elniaragių, puošniažygių, juodųjų apolonų, kalninių cikadų, gyvena apie 50 paukščių rūšių, yra šikšnosparnių, žalčių, kiaunių, lazdyninių miegapelių, stirnų, šernų.

## Galerija

Jiesios draustinis001.JPG | Jiesios kraštovaizdžio draustinio vaizdas greta Jiesios plento
Jiesia 2022c.jpg | Jiesios ir Nemuno santaka


## Šaltiniai
Eliziejaus laukų alėja

**Eliziejaus laukai** ()  – prestižinė Paryžiaus alėja. Eliziejaus laukai yra penkta brangiausia gatvė pasaulyje prekybinių patalpų nuomos atžvilgiu. Tokius duomenis pateikia tarptautiniai nekilnojamojo turto rinkos analitikai „Cushman & Wakefield“.

Ši gatvė yra viena iš įžymiausių pasaulyje. Prospektas visame pasaulyje žinomas savo buržuaziniu stiliumi ir daugybe prabangių parduotuvių. Eliziejaus laukų kino teatruose dažnai rodomos kino filmų premjeros, kuriose dalyvauja pasaulinės kino žvaigždės.

Eliziejaus laukų gatvė dar žinoma, kaip pati gražiausia alėja pasaulyje (). Jos pavadinimas kilęs iš graikų mitologijos Eliziejaus – vietos, skirtos palaimintoms sieloms. 

Kiekvienais metais, Prancūzijos nepriklausomybės dieną (liepos 14 d.), karinis paradas eina Eliziejaus laukais nuo Triumfo arkos iki Santarvės aikštės. Paskutinis garsiųjų dviračių lenktynių Tour de France etapas baigiasi Eliziejaus laukuose.

## Istorija
Valdant Henrikui IV, čia buvo tik laukai ir pelkės. Po to, kai buvo atlikti nusausinimo darbai, architektas Le Notre suprojektavo platų prospektą, pavadintą *Grand Cours* (Didieji laukai). XIX a. prospekte buvo įrengti fontanai, šaligatviai, dujinis apšvietimas. Antrosios Imperijos laikais Eliziejaus laukai tapo aristokratų gyvenimo simboliu.

## Šaltiniai

## Nuorodos

* Versus – Vilnius. Prekės ženklų manevrai
Antanas Milvydas

**Antanas Milvydas** ( apie 1755 m. prie Ukmergės – 1837 m. gruodžio 24 d. Červinskas prie Vyslos, Mazovijos vaivadija) – lietuvių kilmės Lenkijos kompozitorius, vargonininkas.

## Biografija
Nuo 1779 m. Červinsko bažnyčios kapelos muzikantas, manoma, ir kapelmeisteris. Sukūrė simfonijų (vienos pirmųjų Abiejų Tautų Respublikoje), bažnytinės muzikos kūrinių. Išliko simfonijos C–dur I dalis (J. Krenzo redaguota, išleista 1952 m. Krokuvoje kaip „Sinfonia concertante“ obojui ir orkestrui), simfonija b–moll „Rusų vargas“ (*Bieda ruska*, neišliko), 13 mišių, 12 kantatų ciklas („Sub tuum praesidium“, išleistas Krokuvoje 1979 m.), 3 litanijos, 2 ciklai mišparų, ofertorijus „O gloriosa Virginum“, keletas chorų. Dalis kūrinių jam tik priskiriama.

## Šaltiniai
Kombainas

**Kombainas** (iš  – 'jungti', 'sutelkti') – daugiafunkcis techninis agregatas, galintis vienu metu atlikti keletą operacijų.

* Javų kombainas – savaeigė mašina, pjauna ir apdirba javus;
* Virtuvinis kombainas – buitinis prietaisas, smulkina, plaka, mala maisto produktus;
* Kalnakasybos kombainas – savaeigis įrengimas, kasa, transportuoja anglis;
* Medvilnės kombainas – savaeigis įrengimas, surenka ir apdirba medvilnę.
Aspariškiai

**Aspariškiai** – kaimas Biržų rajono savivaldybės šiaurėje, pasienyje su Latvija, Nemunėlio kairiajame krante, upės kilpoje. Kai kurie šaltiniai teigia, kad tai yra labiausiai į šiaurę nutolusi Lietuvos gyvenvietė, tačiau dar šiek tiek labiau į šiaurę yra Igaunių viensėdis.

## Istorija

Aspariškiai istorijos šaltiniuose paminėti 1604 m. Tuo metu visi gyventojai buvo totoriai.

1949–1993 m. kolūkio „Auksinė varpa“ gyvenvietė.

|}

## Gyventojai

## Šaltiniai
Hakonas Sigurdarsonas

**Hakonas Sigurdsonas** (*Hakonas Sigurdarsonas*, , , taip pat – *Hakonas II Sigurdsonas Jarlas* arba *Hakonas II Sigurdsonas Didysis* m. 995 m.) – Ladės jarlas, Triondelago valdovas.

## Biografija

Sigurdo Hakonsono ir Berliotos Toresdater (*Berliot Thoresdatter*) sūnus.

Adomas Brėmenietis rašė, kad jis buvo „iš Ivaro giminės [galbūt Ivaro Bekaulio], kilęs iš milžinų rasės“. Sagose teigiama, kad Hakono kilmė vedama iš dieviškosios Odino sūnų linijos.

Hakonas jarlu tapo po to, kai jo tėvą 961 m. nužudė karaliaus Haraldo Pilkojo Apsiausto žmonės. Kurį laiką jis kariavo su karaliumi Haraldu, kol buvo priverstas bėgti į Daniją, pas karalių Haraldą Mėlyndantį. Danijoje su Haraldu Mėlyndančiu rengė operacijas prieš Haraldą Pilkąjį Apsiaustą.

971 m. Haraldas Pilkasis Apsiaustas buvo nužudytas. Po to Hakonas Jarlas valdė Norvegiją kaip Haraldo Mėlyndančio vasalas, nors iš tikrųjų buvo savarankiškas Norvegijos valdovas. Palaikydamas Haraldą Mėlyndantį buvo užpuolęs Giotalandą ir nužudė jos valdovą jarlą Otarą.

Hakonas buvo ištikimas seniesiems skandinavų dievams, ir kai Haraldas Mėlyndantis apie 975 m. pabandė priversti priimti krikščionybę, Hakonas atšaukė priklausomybės priesaiką Danijai ir pasiskelbė Norvegijos karaliumi. Jo kaip karaliaus titulo nepripažino vėlesnieji Norvegijos karaliai. Danijos įsiveržimo pajėgos 986 m. buvo sutriuškintos Hjorungavagro mūšyje ().

977 m. pas jį atvyko pabėgęs Kijevo kunigaikštis Vladimiras, užverbavo kiek pajėgė vikingų Novgorodo atsikariavimui, ir kitais metais surengė žygį prieš Jaropolką.

955 m. kilo konfliktas su Triondelagu, kai atvyko Olafas Triugvasonas (), ankstesniojo Norvegijos karaliaus Haraldo Gražiaplaukio palikuonis. Hakonas greitai prarado paramą, ir Melhuso kaimo Rimulo fermos kiaulių aptvare besislapstantį jį nužudė jo nuosavas vergas ir draugas Tormodas Karkas.

Hakono sūnūs Erikas ir Svenas pabėgo pas Švedijos karalių Olofą Skiotkonungą (; ). Švedijos Jarlo Hakono runų akmenys gali būti susiję su jais.

## Hakono vaikai

* sūnus Erikas Hakonsonas (*Eirik Håkonson*) – Svoldero mūšyje atkeršijo už tėvo žūtį, po to valdė Norvegiją su savo netikruoju broliu Sveinu Hakonarsonu (*Sveinn Hákonarson*).
* sūnus Sveinas Hakonarsonas, vėliau buvęs Ladės jarlu.
* duktė Auda, kuri ištekėjo už Švedijos karaliaus Eriko Pergalingojo (pagal sagą ).
* duktė Bergljota (*Bergljót*), kuri ištekėjo už įtakingo Einaro Tambarskjelvaro (*Einar Tambarskjelve*).
* duktė Sigrida (*Sigrid*), kuri buvo Uplando jarlo Ivaro Hvidės (*Ivar Hvide*) motina.

## Nuorodos

* Hakon Ladejarl Sigurdsson II
Tormodas Karkas

**Tormodas Karkas** () - vergas, Ladės jarlo ir Norvegijos karaliaus Hakono Sigurdsono draugas ir žudikas. Tikėdamasis premijos Karkas nužudė Rimulo fermoje Melhuso kaime besislapsčiusį Hakoną ir jo galvą nugabeno jo priešui Olafui Triugvasonui, vėliau tapusiam Norvegijos karaliumi. Už savo lordo išdavystę Karkui nukirto galvą ir pamovė ant kuolo Munkholmeno salelėje Trondheimsfjorde greta Hakono galvos. 
Šie įvykiai aprašyti „Karaliaus Olafo Triugvasono sagoje“ Snorio Sturlusono Heimskringloje.

## Nuorodos
Sudurlandas

**Sudurlandas** ( 'Pietų Islandija') – Islandijos regionas. Didžiausias regionas miestas yra Selfosas.

## Pagrindinės gyvenvietės
* Selfosas (9812 gyv., 2024 m.)
* Vestmanaejaras (4444)
* Kveragerdis (3264)
* Torlaukshiobnas (2037)
* Hiobnas (1764)
* Kvolsviodluras (1078)
* Hela (1015)
* Vikas (639)
* Eirarbakis (604)
* Stokseiris (532)
* Fludiras (499)
* Reikholtas ir Biskupstungumas (368)
* Laugarvatnas (260)
* Borgas i Grimsnesis (184)
* Kirkjubajarkloisturas (183)
* Laugarausas (112)
* Nesjahverfis (102)
* Tikvibairas (77)
* Brautarholtas (77)
* Aurnesas (60)
* Aurbaijarhverfis (59)

## Šaltiniai
E25

**Europos kelias E25** – Tarptautinio Europos kelių tinklo dalis. Eina šiaurės-pietų kryptimi.

## Maršrutas
* 
** Olandijos Hukas
** Utrechtas
** Eindhovenas
** Mastrichtas
* 
** Lježas
** Bastonija
** Arlonas
* 
** Liuksemburgas
* 
** Mecas
** San Avoldas
** Strasbūras
** Milhosas
* 
** Bazelis
** Oltenas
** Bernas
** Lozana
** Ženeva
* : Monblano tunelis
** Aosta
** Ivrėja
** Verselis
** Alesandrija
** Genuja
* : Genuja-Korsika keltas
** Bastija
** Porto-Vecchio
** Bonifacijas
* : Korsika-Sardinija keltas
** Porto Toresas
** Sasaris
** Kaljaris
** Keltas: Sardinija-Sicilija
** Palermas
Tūkstantis (reikšmės)

Žodis **tūkstantis** gali reikšti:

* tūkstantis – natūralusis skaičius;
* Tūkstantis – kortų žaidimas.

Panašus terminas:
* tūkstantinė – kareivių dalinys senovės valstybėse, kurį sudarydavo maždaug tūkstantis karių.
A1 (kelias)

**Kelias A1** pavadinti keliai:
** Kelias A1 (Australija)
** Kelias A1 (Didžioji Britanija)
** Magistralinis kelias A1 (Latvija)

* Automagistraliniai keliai:
** Magistralinis kelias A1 (Lietuva)
** Automagistralė A1 (Albanija)
** Automagistralė A1 (Austrija)
** Automagistralė A1 (Bosnija ir Hercegovina)
** Automagistralė A1 (Bulgarija)
** Autostrada A1 (Italija)
** Automagistralė A1 (Kroatija)
** Autostrada A1 (Lenkija)
** Autostrada A1 (Rumunija)
** Automagistralė A1 (Serbija)
** Automagistralė A1 (Slovėnija)
** Federalinis greitkelis A1 (Vokietija)
Aleksandras Ovečkinas

**Aleksandras Michailovičius Ovečkinas** (*Александр Михайлович Овечкин*, g. 1985 m. rugsėjo 17 d. Maskvoje, Rusijoje) – rusų ledo ritulininkas, žaidžiantis kairiojo krašto puolėjo pozicijoje, Vašingtono „Capitals“ komandoje.

Aleksandras pradėjo čiuožti 8 metų amžiaus ir iškart buvo užrašytas į ledo ritulio mokyklą. Vienu metu, jis buvo padaręs dvejų metų pertrauką, kai tėvai nebeišgalėjo jo nuvežti į čiuožyklą. Tačiau vienas iš jo trenerių susisiekė su tėvais ir įtikino juos vėl leisti Aleksandrą į treniruotes. Tada jo broliui Sergejui teko vežioti jį į čiuožyklą, tačiau 2000 m. jis žuvo.

16 m. jis pradėjo profesionalią karjerą Maskvos „Dinamo“ klube.

2004 m. NHL naujokų biržoje 1 šaukimu jį pasirinko Vašingtono „Capitals“ komanda.

Rusijos rinktinėje pradėjo rungtyniauti 17 m. ir tapo jauniausiu žaidėju, pasirinktu atstovauti šaliai.

2009 m. vasario 6 d. tapo ketvirtuoju NHL žaidėju, taip greitai pasiekusiu 200 įvarčių ribą.

## Apdovanojimai
 
* Art Ross apdovanojimas (daugiausiai įvarčių pelnęs žaidėjas) 2008
* Hart apdovanojimas (naudingiausias žaidėjas) 2008, 2009,2013
* Maurice „Rocket“ Richard Trophy (daugiausiai įvarčių pelnęs žaidėjas) 2008 (65 įvarčiai), 2009 (56 įvarčiai) 2013, 2014, 2015, 2016, 2018, 2019, 2020
* Charlamovo apdovanojimas (naudingiausias žaidėjas iš Rusijos) 2006, 2007, 2008, 2009
* Ted Lindsey apdovanojimas (kitų žaidėjų išrinktas geriausiu reguliariojo sezono žaidėju) 2008, 2009, 2010
* Conn Smythe Trophy apdovanojimas (naudingiausias atkrintamųjų žaidėjas) 2018
* Stanley Cup čempionato taurė 2018

## Šaltiniai

3. https://www.nhl.com/player/alex-ovechkin-8471214#awards
Magistralinis kelias A2 (Latvija)

**A2** – Latvijos magistralinis kelias, jungiantis Rygą, Siguldą ir Estijos pasienį ties Veclaicene. Sutampa su europine trasa . Magistralės ilgis – 195,6 km.

## Šaltiniai
KISS diskografija

Amerikiečių roko grupės KISS diskografija.

## Albumai
### Studijiniai albumai

### Gyvo garso albumai

### Kompiliaciniai albumai

## Singlai
Keturbriaunė jonažolė

**Keturbriaunė jonažolė** (*Hypericum maculatum*) – daugiametis žolinis augalas, priklausantis jonažolinių (*Hypericaceae*) šeimos jonažolių (*Hypericum*) genčiai.

Augalas daugiametis, su ilgomis palaipomis. Žiedai nedidelės skėtiškos šluotelės pavidalo žiedynuose kurie yra stiebo ir šakelių viršūnėse. Taurėlapiai 5, pailgai ovališki, viršūnės bukos, apatinė pusė išmarginta juodomis dėmėmis (dervos liaukutės). Vainiklapiai 5, gerokai didesni už taurelės lapelius, geltoni, juodai taškuoti. Kuokelių daug, ilgakočiai, su mažomis dulkinėmis, prie pamato suaugę į 3 kuokštus. Vaisius − pailga išsipūtusi trilizdė dėžutė, pilna smulkių, tamsių sėklų. Stiebas maždaug pusės metro aukščio, keturbriaunis, tik viršutinė dalis šiek tiek šakota, plika. Lapai kiaušiniški arba ovalūs, nedideli, lygiakraščiai, priešiniai, ant kai kurių matyti po keletą, prieš šviesą permatomų taškelių.

Žydi nuo liepos mėn. iki rugsėjo pabaigos. Dauginasi sėklomis, kurias išbarsto vėjas. Auga miškuose, pamiškėse, palaukėse, krūmuose, rečiau − pievose. Dažna visoje Lietuvoje. Augalas dažinis.

Nuo paprastosios jonažolės skiriasi keturbriauniu stiebu (pas paprastąją – dvibriaunis), smulkesniais žiedais, mažesniu taškelių skaičiumi ant lapų.

Turi tokių pat vaistinių savybių kaip ir paprastoji jonažolė. Nuoviru gydomi virškinamojo trakto sutrikimai, kepenų ligos, tinka gerklės skalavimui.

## Šaltiniai

## Literatūra
Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 64 psl.
Sparnuotoji jonažolė

**Sparnuotoji jonažolė** (*Hypericum tetrapterum*) – jonažolinių (*Hypericaceae*) šeimos jonažolių (*Hypericum*) genties augalas.

Stiebas status, keturbriaunis, ~60&nbsp;cm aukščio. Žiedai geltoni. Lapai 2&nbsp;cm ilgio su mažomis peršviečiamomis dėmelėmis. Auga drėgnose pievose, maršose. 

Lietuvoje labai reta.

## Šaltiniai
Neurai

**Neurai** () – Herodoto V a. pr. m. e. minima gentis, gyvenusi kažkur prie Bugo (*Hypanis*) upės (šių dienų rytų Lenkija ir vakarų Ukraina), į vakarus nuo Dniepro (*Borysthenes*). Pasak istoriko, jie ribojosi pietuose – su skitais, vakaruose – su agatirsais, rytuose – su androfagais, o šiaurėje driekėsi negyvenami plotai. Neurai buvę išstumti iš savo žemių „užpuolus gyvatėms“ iki Darijaus užpuolimo (512 m. pr. m. e.) vienai kartai. O kai persai ir skitai įžengė į jų žemę, neurai pasitraukė į šiaurę, negyvenamą šalį. Mini, kad pasak skitų, neurai kartą į metus pasiverčia vilkais, tačiau nerašo, kodėl (galbūt tai buvusi šamanistinė praktika).

Dar minimi Plinijaus Vyresniojo (vadina *neuroe*), Amiano Marcelino (*nervi*, *nerui*), Bavarų geografo (*neriuani*) veikaluose. 

Neurai galimai siejami su baltais, ypač jotvingiais, gyvenusiais minimame regione, prie Nauros (Narevo) upės arba su ankstyvaja Varpinių kapų sritimi (Pamario kultūra) ar Milogrado kultūra.

## Šaltiniai
Publikanai

**Publikanai** ( iš *publicum* 'valstybės nuosavybė') – romėnai (daugiausia ekvitai), per varžytines gavę išimtinę teisę už išpirką naudoti valstybės turtą (žemę, rūdos kasyklas, druskos viryklas), rinkti valstybinius mokesčius, rangą visuomeninėms statyboms arba tiekimui. Kai kuriais atvejais, sudarant didelius sandorius, susikurdavo publikanų bendrovės, nekontroliuojamai išnaudodavusios ir nusmukdydavusios gyventojus, ypač provincijose. Imperijos laikotarpiu (nuo I a.) publikanų veikla pradėta riboti, rinkti mokesčius buvo pavesta valstybės pareigūnams.

## Šaltiniai
Palangos dvaras

**Palangos dvaras** – dvaras, esantis Palangoje. 2008 m. paskelbtas kultūros paminklu.

## Istorija
Dvarą XIX a. viduryje įkūrė grafas Juozapas Tiškevičius, kurio senelis Mykolas Juozapas Tiškevičius 1824 m. liepos 13 d. nusipirko Palangą ir aplinkines valdas.

Šiuo metu dvaro rūmuose įkurtas Palangos gintaro muziejus. Priešais rūmus stovi marmurinė „Rebekos“ skulptūra iš Vilkėno dvaro. Aplink dvaro rūmus yra Palangos botanikos parkas, išlikusi Birutės kalno koplyčia, sarginė, lurdo grota.

## Rūmai
1897–1902 m. neorenesansiniai dvaro rūmai pastatyti pagal vokiečių architekto Franco Švechteno projektą. Tiškevičiai čia gyveno iki 1941 metų. 1957 m. rūmai restauruoti (autorius Alfredas Brusokas). 1963 m. dvaro rūmuose įkurtas Palangos gintaro muziejus. Paskutinis grafų įpėdinis Alfredas Marija Tiškevičius gyveno ir mirė Varšuvoje. 1997 m. gegužės 22 d. jam suteiktas Palangos garbės piliečio vardas.

## Dvaro rūmų fragmentai

Vaizdas:Tiškevičių rūmai, Palanga 10.JPG
Vaizdas:Tiškevičių rūmai, Palanga 2.JPG
Vaizdas:Tiškevičių rūmai, Palanga 3.JPG
Vaizdas:Tiškevičių rūmai, Palanga 4.JPG
Vaizdas:Tiškevičių rūmai, Palanga 5.JPG
Vaizdas:Tiškevičių rūmai, Palanga 1.JPG
Vaizdas:Tiškevičių rūmai, Palanga 6.JPG
Vaizdas:Tiškevičių rūmai, Palanga 7.JPG
Vaizdas:Tiškevičių rūmai, Palanga 8.JPG
Vaizdas:Tiškevičių rūmai, Palanga 9.JPG


## Parkas

Įkurtas 1897 m., įkūrimą inicijavo Feliksas Tiškevičius, darbams vadovavo prancūzų architektas Eduardas Fransua Andrė ir belgų dendrologas Beisenas de Kulonas. E. Andrė kartu su sūnumi Renė Eduardu kurdami parką darbavosi Palangoje tris vasaras. Pasodinta apie 500 medžių ir krūmų, atvežtų iš Berlyno, Karaliaučiaus ir kitų botanikos sodų. Parkas dar vadintas Birutės vardu.

Parkas peizažinis, yra fontanas, gėlynai, rožynas (rozarijus). Bendras plotas apie 100 ha (medžiai 60 ha, pievos 25 ha, gėlynai 0,5 ha, vandens telkiniai 1 ha). Yra 7 skulptūros, dekoratyvinis apšvietimas. Parką išlaiko Palangos savivaldybė.

## Dvaro parko fragmentai

Vaizdas:Palangos botanikos parkas 1.JPG
Vaizdas:Palangos botanikos parkas 2.JPG
Vaizdas:Palangos botanikos parkas 3.JPG
Vaizdas:Palangos botanikos parkas 4.JPG
Vaizdas:Palangos botanikos parkas 5.JPG
Vaizdas:Palangos botanikos parkas 6.JPG
Vaizdas:Palangos botanikos parkas 7.JPG
Vaizdas:Tiškevičių rūmai.JPG
Vaizdas:Park of the Tyszkiewicz Palace in Palanga.JPG


## Literatūra
* Grafų Tiškevičių Palangos rūmai (sud. Romualdas Budrys). - V.: Lietuvos dailės muziejus, 2008. - 96 p.: iliustr. - ISBN 978-9986-669-81-4

## Nuorodos
http://www.dgfotografija.lt/blog/tiskeviciaus-rumai-rudenineje-palangoje
Pueblas

**Pueblas** () – Šiaurės Amerikos indėnų (pueblų) gyvenvietė, kurių daugiausia buvo statoma XI–XIII amžiuje. Dažniausiai pueblas būdavo sudarytas iš vieno (iki 5–6) aukštų smiltainio arba nedegtų plytų namo; jame gyvendavo nuo 1 iki 3 tūkstančių žmonių. Aukštai kilo terasomis, tarp jų buvo susisiekiama kopėčiomis. Būdavo pueblų, sudarytų iš bendra siena sujungtų 1–2 aukštų namų, taip pat uolose įrengtų pueblų.

Žymiausi pueblai: Uolų rūmai, Pueblo Bonitas, Taoso Pueblas (JAV, Naujoji Meksika).

Dabartiniai pueblai sudaryti iš vieno kambario krėstinių trobelių arba 3–4 kambarių kotedžų (pasiturinčių indėnų).

## Šaltiniai
Pulčinela

**Pulčinela** () – komedijos del arte personažas (tarnas), kurio kvailokas naivumas, nerangumas, savanaudiškumas susiję su prasčiokišku gudrumu ir vikrumu. Pulčinela būdavo apsirengęs pašukiniu apsiaustu bei kelnėmis, nešiojo aukštą smailagalę skrybėlę; kartais dėvėdavo sulopytą Arlekino kostiumą. Kaukė su didele kumpa nosimi; pasitaikydavo, kad Pulčinela būdavo kuprotas.

Pulčinelai būdingų bruožų turi Polišinelis (Prancūzija) ir Panšas (Didžioji Britanija).

## Šaltiniai
Piotras Šaduikis

**Piotras Šaduikis** (, 1938 m. – 1977 m.) – lietuvių kilmės Lenkijos tapytojas ir grafikas.

## Biografija
Baigęs menų licėjų Zamostyje, studijavo Varšuvos dailės akademijoje pas profesorių Eugenijų Eibischą. 1965 m. su pagyrimu akademiją baigė. Dalyvavo grupinėse ir keturiose individualiose parodose. 2008 m. rugsėjo 9 d. Lietuvos centre prie Lietuvos Respublikos ambasados Varšuvoje buvo atidaryta jo personalinė kūrybos paroda. Kūrybos temos: gamta, medžiai, vaikai, muzika.

## Šaltiniai
* Informacija apie parodą Lietuvos centre 
* Apie parodą 1977 m. Lovičio muziejuje (Lenkija)
Kosmogoninis mitas

**Kosmogoninis mitas** arba **pasaulio sukūrimo mitas** – antgamtinis mitinis arba religinis aiškinimas, apibūdinantis žmonijos, žemės, gyvybės ir visatos pradžią (kosmogoniją), dažnai kaip sąmoningą dievybės arba kelių dievybių veiksmą.

Daugelį kosmogoninių mitų sieja bendri bruožai. Dažnai sutinkami motyvai (temos) – tai objektų išskyrimas iš pirmapradžio chaoso; motinos ir tėvo dievybių radimasis; žemės paviršiaus radimasis iš beribio vandenyno; arba sukūrimas *[[ex nihilo]]* (Lietuviškai: *iš nieko*).

## Kosmogoniniai mitai
* Nasadyja sūkta
* Hiranjagarbha
* Popol Vuh
Kauan

**Kauan** – Rusijos doom metalo muzikos projektas, sukurtas 2005 m. Pavadinimas suomių kalba reiškia „ilgas, tolimas“, dauguma dainų atliekama suomiškai.

Projektą pradėjo Antonas Belovas ir Aleksandras Borovychas. Vėliau prie jų prisijungė smuikininkė Liubov Mušnikova. Prie Kauan projekto prisideda įvairūs kviestiniai atlikėjai – vokalistai, klavišininkai, saksofonistai ir kt. Kauan sukūrė su albumus – „Lumikuuro“ ir „Tietäjän Laulu“.

Būdinga melancholiška, ilgesinga muzika, yra etninės, klasikinės muzikos motyvų.

## Nariai

### Pastovi sudėtis
* Antonas Belovas – vokalas, gitara, klavišiniai, programavimas
* Liubov Mušnikova – smuikas

### Kviestiniai atlikėjai
* Katerina Jeršova – vokalas
* Dmitrijus Perminovas – saksofonas
* Svetlana Tertus – smuikas
* Nikita Meževič – klavišiniai
* Kseni Pynkova – violončelė
* Tiurgenas Kamas – būgnas, black vokalas
* Arturas Andriasjanas – klavišiniai, pritariamasis vokalas
* Michailas Kortkovas – dūda

### Buvę nariai
* Aleksandras Borovychas – gitara, pritariamasis vokalas

## Diskografija

* *Lumikuuro* (2007 m.)
* *Tietäjän Laulu* (2008 m.)
* *Aava Tuulen Maa* (2009 m.)
* *Kuu…* (2011 m.)
* *Pirut* (2013 m.)
* *Muistumia* (2014 m.)
* *Sorni Nai* (2015 m.)
* *Kaiho* (2017 m.)

## Nuorodos
* 
* metallibrary apžvalga
Piotras Semionovas-Tianšanskis

**Piotras Semionovas-Tianšanskis** (1827 m. sausio 14 d. – 1914 m. kovo 11 d.) – žymus rusų geografas ir statistikas. Daugiau nei 40 m. vadovavo Rusijos geografų draugijai, jam prižiūrint leistas Rusijos imperijos geografinis-statistinis žodynas. Buvo pagrindinis pirmojo Rusijos imperijos gyventojų surašymo ir Baudžiavos panaikinimo reformos organizatorius.

Jo vardu pavadintas ledynas ir viršukalnė Tian Šanyje, kalnai Aliaskoje bei Špicbergene ir kiti objektai.

## Šaltiniai
Agatirsai

**Agatirsai** – Herodoto „Istorijoje“ (V a. pr. m. e.) minima tauta, gyvenusi kažkur Transilvanijos regione (į šiaurę nuo Dunojaus). Ribojosi su neurais, už jų androfagai ir melanchlenai. Pasak graikų istoriko, agatirsai kūną ir plaukus dažė mėlynai, mėgo dabintis auksiniais papuošalais, tatuiruotėmis. Neprisijungė prie skitų koalicijos prieš persus. Vertėsi žemės ūkiu, buvo karingi.

Agatirsus vėliau mini Pomponijus Mela ir Plinijus Vyresnysis, vardindami Ponto stepės gentis, Plinijus pamini agatirsų mėlynus plaukus. Vėliau gentis pasitraukė į šiaurę ir Ptolemėjaus pažymėta kažkur tarp Vyslos ir Dniepro.

Agatirsų kilmė ar tolesnė etnogenezė nėra žinoma. Dažniausiai priskiriami trakams arba skitams - trakams. Galbūt vėliau asimiliavosi su dakais. ar sarmatais Gintaras Beresnevičius sieja agatirsus su baltais ar kaip padariusiais didelę įtaką pietinėms baltų gentims.

## Šaltiniai

## Nuorodos
*Alexandra Ghenghea. Fingerprinting the Iron Age. 2014
Kiknas

**Kikno** vardu graikų mitologijoje buvo keturi veikėjai. Jų dauguma buvo paversti gulbinais.
* **Kiknas**, Arėjo ir Pirenės sūnus. arba Arėjo ir Pelopėjos sūnus Banditas, kuris išgarsėjo šventoje Apolono giraitėje perėmęs aukas skirtas Delfų orakului. Herakliui grįžtant iš žygio prieš lapitus, Kiknas jį iškvietė dvikovon. Kiknas greitai buvo nugalėtas, nepaisant savo tėvo Arėjo pagalbos, vėliau buvo paverstas gulbinu. Arėjui įsitraukus į kovą, Dzeusas juos išskyrė sviedęs žaibą. Su Herakliui taip pat kovojo ir kiti Arėjo vaikai Diomedas iš Trakijos ir amazonė Hipolitė.

* **Kiknas**, Stenelo sūnus, ligurų karalius, Faetono draugas ir mylimasis. Jis buvo Kiniro (*Cinyras*) ir Kupajo (*Cupauo*) tėvas arba protėvis. Kai nusivylė tragiška Faetono lemtimi ant Eridano krantų, dievo Apolono buvo paverstas į gulbiną ir įkeltas tarp žvaigždžių.

* **Kiknas**, Apolono ir Tirijos sūnus arba Apolono ir Hirijos sūnus (Amfinomo duktės). Jis buvo gražus medžiotojas, gyvenęs regione tarp Pleurono ir Kalidono. Nors turėjo daug gerbėjų, visus atstūmė išskyrus Filijų. Filijui jis skyrė trys darbus, užmušti liūtą be ginklų, sugauti grifą, kuris rydavo žmones, ir savo rankomis nuvesti bulių prie Dzeuso altoriaus. Filijus įvykdė užduotis, tačiau Heraklio prašymu, jis atsisakė Filijui duoti bulių, kurį gavo kaip prizą. Kiknas susierzino atsakęs Filijui ir šoko į Kanopės upę, kurį nuo tada vadinta Kiknėjaus upe. Jo motina sekė paskui jį ir taip pat šoko į upę. Abu jie buvo paversti į gulbes. Pagal Ovidijaus versiją Kiknėjo upė atsirado Hirijai verkiant dėl žuvusio sūnaus.

* **Kiknas**, Poseidono ir Kalikės sūnus. Trojos čempionas, vienas pirmųjų pasipriešinęs graikams, tačiau jį nukovė Achilas. Kai jis gimė, buvo paliktas motinos ant jūros kranto, kur jį maitino kirai iki kol jo nerado žvejys, išauginęs kaip savo sūnų. Kiknas vedė Proklėja, karaliaus Laomedono dukterį. Su ja susilaukė Teno ir Hemitėjos, dvyniai, kuriuos globojo Apolonas. Mirus pirmajai žmonai, Kiknas vedė Filonomę, kuri beprotiškai įsimylėjo jos sūnų Teną. Kai Tenas atstūmė Filonomę, ji pasakė vyrui, kad Tenas ją užpuolė, įtūžęs karalius įdėjo į skrynią berniuką ir seserį bei paleido jūra. Jie atplaukė iki Leukofirio salos, kuri vėliau pavadinta Tenedo sala, Teno garbei. Kai graikų flotilė vadovaujama Agamemnono išplaukė į Troją, jie pirmiausia išsilaipino Tenedo saloje. Tetidė perspėjo Achilą, kad nežudytų Teno, kadangi tai gali nuteikti prieš jį Apoloną. Tačiau žinutę turėjęs pristatyti žinutę pasiuntinys pavėlavo. Achilas suviliojo Teno seserį susikovęs su karaliumi jį užmušė. vėliau dvyniai buvo prilyginti dievams ir garbinti kaip pagrindinės salos dievybės. Salos gyventojai Hemitėja identifikavo su Leukotėja, jūros dievo Palaimono motina. Istoriniais laikais tenediečiai aukodavo naujagimius Palaimui – retas atvejis Senovės Graikijoje. Po įvykių Tenedo saloje graikai išsilaipino Trojoje, Kiknas ir Hektoras kaip čempionai stojo ginti Trojos. Poseidonas Kikną padarė nepažeidžiamą ginklams, tačiau vykstant mūšiui Achilas sugebėjo jį įveikti. Vėliau jį dievai pavertė gulbinu.
Vesturlandas

**Vesturlandas** () – vienas iš 8 Islandijos regionų, esantis šalies vakarinėje dalyje. Didžiausias regiono miestas yra Akranesas, sostinė – Borgarnesas.

## Pagrindinės gyvenvietės
* Akranesas (8062 gyv., 2024 m.)
* Borgarnesas (2147)
* Stikishoulmuras (1170)
* Oulafsvikas (960)
* Grundarfjorduras (777)
* Helisanduras (346)
* Bifriostas (309)
* Kvaneiris (293)
* Boudardaluras (247)
* Melahverfis (150)
* Rifas (128)
* Inesas (97)
* Reikholtas (84)

## Šaltiniai
Rytų Nordurlandas

**Rytų Nordurlandas** () – vienas iš 8 Islandijos regionų, esantis šiaurinėje šalies dalyje. Didžiausias regiono miestas yra Akureiris.

## Pagrindinės gyvenvietės

* Akureiris (19 542 gyv., 2024 m.)
* Husavikas (2449)
* Dalvikas (1360)
* Siglufjorduras (1165)
* Oulafsfjorduras (762)
* Hrabnagilis (379)
* Tourshobnas (345)
* Lounsbakis (305)
* Grenivikas (318)
* Svalbardseiris (265)
* Reikjahlidas (251)
* Raufarhobnas (183)
* Hrisėjus (164)
* Koupaskeris (117)
* Laugaras (114)
* Litli Aurskougsanduras (114)
* Hauganesas (102)
* Grimsėjus (57)

## Šaltiniai
Vakarų Nordurlandas

**Vakarų Nordurlandas** () – vienas iš 8 Islandijos regionų, esantis šalies šiaurėje. Didžiausias regiono miestas yra Soidaurkroukuras.

## Pagrindinės gyvenvietės
* Soidaurkroukuras (2609 gyv., 2024 m.)
* Blonduousas (834)
* Kvamstaungis (607)
* Skagarstriondas (447)
* Hofsousas (156)
* Varmahlidas (147)
* Hoularas i Hjaltadalis (85)

## Šaltiniai
Otavos Senators

**Otavos „Senators“** – (, ) – NHL Rytų konferencijos, Šiaurės vakarų pogrupio ledo ritulio komanda iš Ontarijo, Otavos, Kanados.

## Istorija

**Otavos „Senators“ (1883-1934)**

1883 m. susikūrė komanda pavadinimu Otavos „Senators“, kurie 1917 m. pradėjo žaisti NHL lygoje. Tačiau dėl finansinių sunkumų XX a. viduryje buvo priversta parduoti savo geriausius žaidėjus. 1934 m. nebepajėgdama konkuruoti su JAV komandomis komanda persikėlė į JAV ir tapo Sent Luiso „Eagles“.

**Otavos „Senators“ (1990-)**

8-ajame dešimtmetyje nekilnojamojo turto agentas Bruce Firestone sumanė nusipirkti vietą NHL lygoje ir įkurti naują komandą Otavos „Senators“ pavadinimu. Jis taip pat sugalvojo pastatyti areną ir viešbutį, taip užtikrindamas pelną jeigu gautų komandai vietą lygoje.

1990 m. gruodžio mėn. NHL lygos vadovybė nusprendė suteikti dvi vietas komandoms. Į jas pateko Otavos „Senators“ ir Tampos Bėjaus „Lightning“.

## Sezonai
 

## Nuorodos

*Oficiali klubo svetainė
Demonikė

**Demonikės** vardu graikų mitologijoje buvo keli veikėjai:
* **Demonikė**, Efeso mergelė. Galų karalius Brenas iškylęs Mažojoje Azijoje atvyko į Efesą ir įsimylėjo Demonikę. Ji pažadėjo jam nusilenkti ir išduoti šalį, jei Brenas duos jai galų auksines apyrankes ir papuošalų. Brenas liepė savo kareiviams mesti savo auksą į ją, taip ji buvo palaidota gyva.

* **Demonikė**, Agenoro ir Epikastės duktė, Partaono sesuo. Arėjui pagimdė keturis sūnus: Eveną, Molą, Pilą ir Testijų.
Lebeda

:: *Apie kaimą žr. [[Lebeda (Lyda)]]*.

**Lebeda** () – upė Baltarusijoje, Gardino srities Ščiutino ir Mastų rajonuose; dešinysis Nemuno intakas.

Prasideda į šiaurę nuo Ščiutino, prie Kalečicų kaimo. Aukštupyje vadinama ***Lebiodka*** (). Teka į rytus, po santakos su Velikaja Lebiodka () pasuka į pietus. Plotis 8–12 m, po santakos su Didžiąja Lebiodka – 15–25 m. Dviejose atkarpose kanalizuota (viso 20,4&nbsp;km).

Intakai: Žužma, Kasceniauka, Žaludzianka, Škardzianka, Didžioji Lebiodka, Vovera, Holdauka, Dubenka.

## Šaltiniai
Zelva (upė)

**Zelva** () – upė Baltarusijoje, Bresto ir Gardino srityse; kairysis Nemuno intakas.

Intakai – Ružanka, Sasva. Prie upės įsikūrę Mastų miestas ir Zelvos miestelis. Ties Zelva ir Papernia () patvenkta. Papernios HE.
  
Plotis – 15–20 m. Keliose atkarpose kanalizuota (viso 44,2&nbsp;km).

## Šaltiniai
Prancūzijos geografija

**[[Prancūzija]]** yra Vakarų Europos šalis su užjūrio valdomis. Jos vakarinius krantus skalauja Atlanto vandenynas, pietinius Viduržemio jūra. Jos plotas – 551 695 km², su visomis užjūrio valdomis – 674 843 km². Sostinė Paryžius.

## Svarbiausios Prancūzijos upės

*Luara teka tik Prancūzijoje
*Sena taip pat teka tik Prancūzijoje
*Garona ištakos Ispanijoje, bet didžioji upės dalis yra Prancūzijoje
*Rona ištakos Šveicarijoje, bet didžioji upės dalis yra Prancūzijoje
*Masas ištakos Prancūzijoje, toliau teka per Belgiją ir Nyderlandus
*Reinas sudaro siena tarp Prancūzijos ir Vokietijos

## Naudingosios iškasenos

Akmens anglis, geležis, boksitas, cinkas.

## Žemėtvarka

*dirbama žemė 56,4 %
*miškai 27,7 %
*draustiniai ir nenaudojama žemė 7,8 %
*gyvenvietes ir keliai 8,1 %

## Šaltiniai
Magistralinis kelias A5 (Latvija)

**A5 – [[Salaspilis]] – [[Babytė]]** – Latvijos magistralinis kelias; Rygos aplinkkelio dalis. Šiuo keliu eina europinės trasos  ir .

Kelias eina ir per Rygos hidroelektrinę.

## Maršrutas

## Šaltiniai
Uša (Vilija)

**Uša** (, ) – upė Baltarusijoje, Minsko srityje; Vilijos kairysis intakas. Prasideda Zalesės gyvenvietės apylinkėse. Teka į šiaurės vakarus, pro Maladečiną. Įteka į Viliją ties Olenecu, Gardino srities paribyje. Patvenkta.

## Išnašos
Uša (Nemunas)

**Uša** () – upė Baltarusijoje, Minsko ir Gardino srityse; kairysis Nemuno intakas.

Intakai – Miranka (dešinysis), Garadnica, Snouka, Zmeika (kairieji).

Prasideda į pietvakarius nuo Nesvyžiaus, teka į šiaurę. Krantai žemi, pelkėti. Aukštupyje upės vaga reguliuota (daugiau nei 10 kilometrų).

## Išnašos
Svisločius (Nemunas)

**Svisločius** () – upė Baltarusijoje, Gardino srityje; kairysis Nemuno intakas. Prasideda į rytus nuo Svisločiaus, teka į šiaurę, įteka į Nemuną aukščiau Gardino. Upės atkarpa eina Lenkijos – Baltarusijos siena. Lenkijos pusėje yra 368 km² upės baseino.

Intakai – Rudauka, Verceika, Niatupa.

Dviejose vietose kanalizuota (viso 30,6&nbsp;km), kitur vingiuota. Plotis aukštupyje 3–6 m, žemupyje 10–35 m, vietomis iki 60 m.
Servečius

* Servečius – Nemuno intakas;
* Servečius – Vilijos intakas;
* Servečius – ežeras Baltarusijoje.
Servečius (Vilija)

**Servečius** () – upė Baltarusijoje, Vitebsko ir Minsko srityse; Vilijos dešinysis intakas. Išteka iš Servečiaus ežero, teka į pietvakarius, įteka į Vileikos tvenkinio rytinį galą.

1,8 km atkarpoje kanalizuota. Plotis aukštupyje 2–5 m, vidurupyje ir žemupyje 15–25 m, vietomis iki 40 m.
Session Initiation Protocol

**Session Initiation Protocol** (SIP) – signalizavimo protokolas, plačiai naudojamas kontroliuojant multimedijos ryšio seansus, pavyzdžiui, balso ir vaizdo skambučius per IP (Interneto protokolas). Kiti galimi taikymo pavyzdžiai - vaizdo konferencijos, transluojamos multimedijos platinimo, momentinių pranešimų, prisijungimo informacijos ir internetinių žaidimų. Protokolas gali būti naudojamas kurti, keisti ir nutraukti dviejų dalyvių (Unicast) ar konferencinių (multicast) sesijų sudaryta iš vieno arba kelių medijos srautų. Keičiant sesija gali keistis adresai ar šliuzai, kviečiama daugiau dalyvių, pridedama ar išbraukiama medijos srautų ir t. t.

Dažnai naudojama IP telefonijoje (VOIP).
Servečius (Nemunas)

**Servečius** () – upė Baltarusijoje, Bresto ir Gardino srityse; kairysis Nemuno intakas.

Prasideda į šiaurę nuo Baranovičių, teka į šiaurės rytus, po to į šiaurę. Įteka į Nemuną ties Panemunės kaimu (). Aukštupyje patvenkta, paskutiniai 17 km kanalizuoti.

Didžiausi intakai – kairieji, atiteka iš Naugarduko aukštumos, kurią Servečius apriboja – Neuda, Ruta (kairieji).
Elekcinis seimas

**Elekcinis seimas** – ekstraordinarinis Abiejų Tautų Respublikos seimas, kurio pagrindinė funkcija buvo valdovo rinkimas. Juose taip pat buvo patvirtinami *[[pacta conventa]]*, aptariami einamieji valstybiniai reikalai, priimami užsienio pasiuntiniai. Didžiausią įtaką elekciniuose seimuose turėjo didikai.

## Elekcinio seimo pravedimo ypatumai

Elekcinis seimas rinkosi lauke tarp Varšuvos ir Volios. Vieta, kur rinkosi Elekcinis seimas buvo apsuptas grioviu ir pylimu, čia galėjo būti tiktai ambasadoriai ir senatoriai, pastariesiems buvo statoma atskira paklapinė (šopa). Likusi bajorija kūrėsi aplinkui (žiūrim schemą dešinėje).  

Elekcinio seimo pravedimui buvo renkamas maršalka, kuris prisiekdavo tam, kad nepasirašys rinkimų diplomo, jeigu elekcija nebus atlikta sutinkant kiekvienam. Karaliaus rinkimai buvo asmeniniai (viritim), jame buvo leidžiam dalyvauti pasiuntiniams nuo miestų – Varšuvos, Krokuvos, Poznanės. Elekciniame seime dalyvavo ne tik pasiuntiniai (bajorų atstovai įprastuose seimuose), bet ir visa bajorija, nesvarbu kiek jos atvyko. Tačiau bajorijos teisės buvo ribojamos tiktai balso padavimu už tą ar kitą kandidatą; visa kita buvo suteikta pasiuntiniams, sudariusiems su karaliumi „sutarties straipsnius“ (žr. pacta conventa). Elekciniame seime rekomendavo savo kandidatus ir užsienio valdovų pasiuntiniai. Rinkimai nebuvo pavaldūs jokiai bendrai tvarkai, tam, kad „elekcija“ būtu pilnai „laisva“. Karaliaus rinkimai turėjo būti vienbalsiais.

Sėkmingų rinkimų atveju, senatoriai ir pasiuntiniai iš karto paskirdavo mirusio karaliaus laidojimo, naujo karaliaus karūnacijos ir karūnacinio seimo laiką. Esant nesutarimui buvo skiriami bendri suvažiavimai klausimo sprendimui ir dėl galutinės elekcijos patvirtinimo.  

## Lenkijos karaliai ir Lietuvos Didieji kunigaikščiai išrinkti elekciniame seime

* **[[Henrikas Valua]]** (Henryk III Walezy) 1573 ––1574
* **[[Steponas Batoras]]** (Stefan Batory) 1576–1586
* **[[Zigmantas Vaza]]** (Zygmunt III Waza) 1587–1632
* **[[Vladislovas Vaza]]** (Władysław IV Waza) 1632–1648&nbsp;– gavo **3543** rinkėjų balsų 
* **[[Jonas Kazimieras Vaza]]** (Jan II Kazimierz Waza) 1648–1668 gavo **4352** rinkėjų balsų 
* **[[Mykolas Kaributas Višnioveckis]]** (Michał Korybut Wiśniowiecki) 1669–1673 gavo **11271**rinkėjų balsų 
* **[[Jonas Sobieskis]]** (Jan III Sobieski) 1674–1696 gavo **3450** rinkėjų balsų
* **[[Augustas II]]** (August II Mocny) 1697–1706, 1709–1733 gavo **13641** rinkėjų balsų
* **[[Stanislovas Leščinskis]]** (Stanisław I Leszczyński) 1704–1709, 1733–1736 gavo **11697** rinkėjų balsų 
* **[[Augustas III]]** (August III Sas) 1733–1763
* **[[Stanislovas Augustas Poniatovskis]]** (Stanisław II August Poniatowski) 1764–1795 gavo **5320** rinkėjų balsų 

## Išnašos
Take Me Home

**„Take Me Home“** – 15-asis amerikiečių dainininkės ir aktorės Cher studijinis albumas, išleistas įrašų kompanijos „Casablanca Records“ 1979 m. sausio 25 d. 1979 m. gegužės 17 d. RIAA pripažino jį auksiniu.

## Albumo informacija
„Take Me Home“ yra pirmasis Cher albumas, išleistas 1979 metais, ir pirmasis, išleistas su įrašų kompanija „Casablanca Records“.
Įrašai buvo prodiusuoti Bob Esty ir Ron Dante, dauguma dainų parašytos Michele Aller ir Bob Esty.
Albumas žymi trumpo Cher posūkio į disko muziką pradžią. Didžiausias sugrįžimo hitas iš albumo buvo „Take Me Home“, kuris užėmė 8-ąją vietą tope Billboard Hot 100.

„Take Me Home“ ir antrasis albumas su įrašų kompanija „Casablanca Records“ „Prisoner“ buvo išleisti kaip vienas CD formatu pavadinimu „The Casablanca Years“. Albume yra visos dainos iš abiejų albumų. Albumas buvo išleistas 1994 m. ir perleistas 1996 su kitu viršeliu.

1999 m. „Take Me Home“ buvo oficialiai perleistas CD formatu su dvejomis papildomomis dainomis.

## Albumo dainos

## Pozicijos topuose

## Sudėtis

* Cher – pagrindinis vokalas
* Jay Graydon – gitara
* Gene Simmons – pritariantysis vokalas dainoje „Git Down (Guitar Groupie)“

### Produkcija
* Bob Esty – įrašų prodiuseris
* Ron Dante – įrašų prodiuseris
* Larry Emerine – garso inžinierius
* Richard Bowls – garso inžinierius
* Janice Soled – projekto koordinatorius
* Wayne Olsen – kompiliacijos prodiuseris

### Dizainas
* Barry Levine – fotografija

## Šaltiniai

## Nuorodos
* Oficiali Cher svetainė 
* Casablanca oficiali svetainė
Armėnijos sritys

Armėnija suskirstyta į 10 sričių (dgs. *marzer*, vns. – *marz*) ir savarankišką administracinį vienetą (Jerevano miestą):

## Nuorodos
* Armenia: Administrative Division (Citypopulation.de)
* Provinces of Armenia (Statoids.com)
* ISO 3166-2:AM
Rafael Correa

**Rafaelis Visentė Korėja Delgadas** (*Rafael Vicente Correa Delgado*, g. 1963 m. balandžio 6 d.) – Ekvadoro prezidentas nuo 2007 iki 2017 m. Priklauso Alianza PAIS partijai (Alianza Patria Altiva I Soberana: Sąjunga puikiai ir suvereniai tėvynei).

Jis kalba ispaniškai, kečujiškai, angliškai ir prancūziškai.

## Nuorodos
* Gobierno Nacional de la República del Ekvadoro vyriausybės svetainė
Meščerai

**Meščerai** (slavų tekstuose: *мещёра*) – finougrų gentis, gyvenusi Okos baseine (tarp Okos ir Kliazmos upių), dabartinėje Rusijoje. Kalbėjo meščerų kalba (Volgos finų pogrupis).

Jų gyvenamos sritys pasižymėjo pelkingomis žemumomis, kurios ir dabar yra vadinamos Meščioros žemuma.

## Istorija
Meščerai yra tapatinami su priešistorine Okos-Riazanės kultūra, egzistavusia šioje teritorijoje V–VIII a. Radiniai gana panašūs į kitų Volgos finų radinius.

Slavai teritoriją pasiekė apie X–XII a., nes tuo metu meščerų kultūra sunyko. Kai kurie meščerai buvo išstumti į pelkes, priėmė krikščionybę ir gana izoliuoti nuo pasaulio, išsaugojo savo kultūrą ir kalbą ilgiau nei kaimyninės pavolgio finų gentys (muromai, meriai). Dar XVI a. minimi meščerai pagonys, taip pat meščerai yra minimi Ivano Rūsčiojo karo žygių į Kazanės chanatą aprašymuose.

Manoma, kad tautos likučiai sunyko maždaug tuo laiku. Ji buvo mordvizuota ir slavizuota. Vertėsi žemdirbyste, medžiokle, prekyba. Mokėjo duoklę Rusios valdovams.
Treponema pallidum

* *T. p. endemicum*
* *T. p. pallidum*
* *T. p. pertenue*

***Treponema pallidum*** – siūlinės plonos bakterijos, sudarytos iš protoplazmos, ašinio siūlo ir plono elastiško apvalkalėlio, dėl to jos gali judėti ir keisti formą. Gramneigiamos, linkusios sudaryti sferoidus, išilgai besidaljančios ląstelės. *Treponema pallidum* yra sifilio sukėlėja.
Pūlynas

**Pūlynas**, **flegmona** – išplitęs pūlinis puriųjų audinių uždegimas, kurį sukelia pūliniai mikrobai, paprastai stafilokokai ir streptokokai, patekę pro sužeistą odą arba gleivinę, per kraują arba limfą iš pūlinio židinio (landuonies, šunvotės).

Dažniausiai pūlynas pažeidžia poodinį ląstelyną. Ligoniui staiga iki 38–40° pakyla temperatūra, silpna, skauda galvą. Pažeistą vietą skauda, ji patinsta ir parausta. Kai kuriais atvejais pūlynas greitai apsiriboja (susidaro pūlinys), kartais plečiasi (pvz., apima visą pilvo sieną).

Pūlynas gydomas operacija, antibiotikais, nesveika kūno dalis imobilizuojama.

## Šaltiniai
Agnetha Fältskog

**Agnetha Åse Fältskog** (g. 1950 m. balandžio 5 d. Jončiopinge, Smolandas, Švedija) – švedų popdainininkė, tekstų autorė ir įrašų prodiuserė, geriausiai žinoma kaip buvusios pasaulyje garsios grupės ABBA narė.

## Biografija
Būdama aštuonerių pradėjo lankyti pianino pamokas, jas lankė iki 14 metų. Ji taip pat dainavo bažnyčios chore. Būdama dešimties ji su savo dviem draugėm subūrė trio grupę, tačiau dėl tam tikrų įsipareigojimų grupė greitai iširo. Pasak Agnethos, didžiausią įtaką jos muzikinėje veikloje padarė dainininkės, tokios kaip Connie Francis, Marianne Faithfull, Aretha Franklin ir Lesley Gore.
Šv. Patrikas

**Šventas Patrikas** (, air. *Naomh Pádraig* 390 m. – 460 m.) – keltų krikščionių misionierius, laikomas pagrindiniu Airijos šventuoju.

Rasti du autentiški šv. Patriko laiškai, kuriuose aprašytos jo gyvenimo detalės. Kai jam buvo apie 14 metų, Šv. Patrikas buvo pagrobtas airių piratų ir kaip vergas išvežtas į Airiją, kur gyveno šešerius metus, kol galiausiai pabėgo ir sugrįžo pas savo šeimą. Kai šv. Patrikas prisijungė prie bažnyčios, grįžo į Airiją kaip vyskupas, daugiausiai dirbdamas salos šiaurėje ir vakaruose. Tačiau jokių konkrečių įrodymų apie jo atliktus darbus arba susijusias bažnyčias nėra.

Pasak *Annals of Ulster* kronikų, šv. Patrikas gimė 390 metais, o mirė 440-aisiais, pamaldas laikydavo dabartinėje šiaurės Airijoje nuo 428-ųjų metų. Šios datos gali būti ne visai patikimos, bet žinoma, kad šv. Patrikas buvo aktyvus Airijos misionierius antrojoje V amžiaus pusėje.

Švento Patriko diena (kovo 17 d.) yra aktyviai švenčiama Airijoje ir už jos ribų.

## Nuorodos
* Paminklo šv. Patrikui puslapis

## Šaltiniai
Punuko kultūra

**Punuko kultūra** – senovės eskimų kultūra, kuri buvo paplitusi 600–1100 m. Beringo jūros salose, Beringo sąsiaurio pakrantėse, nuo Kolymos žiočių iki Baro kyšulio. Šią kultūrą 1928 m. atrado G. Kolinzas Punuko ir šv. Lauryno salose. Punuko kultūra kilusi iš senovinės Beringo jūros kultūros.

Punuko kultūrai būdingi žeberklai su kauliniais antgaliais, nugludinto skalūno darbo įrankiai. Būstai statyti iš banginių kaulų. Daugiausia buvo verčiamasi jūrų medžiokle. Skulptūra bei raižyba primityvi, schematiška, būdingi geometriniai ornamentai.

## Šaltiniai
Kai susilieja upės

**Kai susilieja upės** – 1958 m. Lietuvos kino studijoje sukurtas meninis filmas pagal baltarusių rašytojo Piatrusio Broukos romaną. Gamybinė apysaka apie tarpkolūkinės „Tautų draugystės“ hidroelektrinės statybą prie Drūkšių ežero. Filmo trukmė – 86 min. Lietuvoje išlikę tik šio filmo fragmentai.

## Kūrybinė grupė
* Scenarijaus autorius – Jevgenijus Šilovas
* Režisieriai statytojai – Borisas Šreiberis, Balys Bratkauskas
* Operatorius statytojas – Algimantas Mockus
* Dailininkas statytojas – Jeronimas Čiuplys
* Kompozitorius – Juozas Indra
* Garso operatorius – Petras Lipeika
* Kostiumų dailininkė – Viktorija Bimbaitė.

## Vaidina
* Eduardas Košmanas – *Aliesius*
* Lina Pinigytė – *Angelė*
* Ivanas Šatila – *Rudakas*
* Antanas Mackevičius – *Meškelis*
* Jānis Priekulis – *Kasparas*
* Petras Kubertavičius – *Paškevičius*
* Birutė Raubaitė – *Ona Vosylienė*
* Milda Klētniece – *Austra*
* Antonas Kunicinas – *Kuzma*
* Motiejus Valančius – *Jonas*
* Regina Kazlauskaitė – *Zosytė*
* taip pat Gražina Blynaitė-Kernagienė, Juozas Budraitis, Bronius Kisielius, Eugenijus Olbikas, A. Kavaliauskas, P. Boguckas, L. Beneckaitė, N. Duksaitė, V. Drakonovas, M. Keturakis, F. Petrovskis, L. Šporas ir kiti.
Permiai

**Permiai** – finougrų gentis, gyvenusi Kamos aukštupyje, dabartinėje Rusijoje. Kalbėjo permių kalba. Jie buvo dabartinių tautų: udmurtų ir komių protėviai.

## Istorija

Permiai teritorijoje gyveno nuo labai senų laikų. IX–X a. jų krašte lankėsi ir jį aprašė arabų keliautojai, vikingai. Senasis permių arealas tapatinamas su arabų keliautojo Ahmado ibn Fadlano minimu *Wisu* ar su vikingų aprašoma Bjarmaland.

Tuo metu permiai buvo sukūrę keletą valstybių (tokias kaip Didžioji Permė ar Vyčegdos Permė), kurios mokėjo duoklę Pavolgio Bulgarijai. Vėliau yra minima, kad permiai ėmė mokėti duoklę Novgorodo Respublikai.

Apie IX a. iš permių kristalizavosi jų atšakos. Pietiniai permiai patyrė stiprią Pavolgio Bulgarijos įtaką ir iš jų vystėsi udmurtai (votiakai) ir besermanai. Šiaurinių permių didelė dalis migravo į šiaurę, kur susiformavo komių subgrupės ir kalbos.
Gandro diena

**Gandro diena** (arba **Gandrinės**, **Blovieščiai**) – lietuvių šventė, švenčiama kovo 25 dieną, skirta paminėti baltųjų gandrų sugrįžtuves. Sugrįžę gandrai balandžio pradžioje deda kiaušinius ir imasi perėti, o po 31–34 dienų išsirita jaunikliai, kurie praleidžia lizde apie 55 dienas.

Šventė turi ir religinę prasmę, kadangi sutampa su katalikų Viešpaties Apreiškimo Švenčiausiajai Mergelei Marijai švente.

Sakydavo, kad gandras grįždamas ant uodegos parneša kielę, kuri išspardo paskutinius žiemos ledus.

## Šaltiniai

## Nuorodos
* Day.lt
Vanua Levu

**Vanua Levu** – antra pagal dydį Fidžio sala. Esanti 64 km į šiaurę nuo pagrindinės salos Viti Levu ji užima 5 587,1 km² plotą. Saloje gyvena apie 130 000 gyventojų. Salos ilgis siekia 180 km, plotis – 50 km. Aukščiausias salos taškas yra Nasorolevu kalnas, kurio viršukalnė siekia 1032 m.

Didžiausią salos populiaciją sudaro du miestai – Labasa ir Savusavu. Labasos mieste gyvena apie 25 000 gyventojų. Miestas žymus dėl didžiausios Fidžio cukraus pramonės. Savusavu miestas yra mažesnis – jame gyvena vos 5 000 gyventojų. Miestas labai populiarus turistų tarpe kaip nardymo ir jachtų laivybos centras.

Visa sala sudaro šiaurinį Fidžio padalinį. Ji skirstoma į tris provincijas – Bua, Kakaudrove ir Makuata.

1643 m. olandų keliautojas Abelis Tasmanas tapo pirmu europiečiu atradusiu šią salą, kaip ir visą Fidžio salyną.
Juodynas

**Juodynas** – ežeras rytų Lietuvoje, Švenčionių rajone, 4 km į šiaurės rytus nuo Senos Pašaminės, 2 km į pietryčius nuo Kretuono ežero. Ilgis šiaurės – pietų kryptimi 0,86 km, plotis iki 0,43 km. Altitudė 152,4 m. Ežeras labai gilus, jo gylis siekia 42 m. Krantai statūs, aukšti, tik dalis pietinio ir šiaurinio krantų žemi ir pelkėti. Ežerą supa miškai. Pietuose įteka bevardis upelis, šiaurėje išteka Juodynė į Kretuonykščio ežerą (Žeimenos upės baseinas).

Juodyno šiauriniame gale įsikūręs Juodyno kaimas, pietiniame – Pašaltupis.

## Šaltiniai
Juodynas (Švenčionys)

**Juodynas** – kaimas Švenčionių rajono savivaldybės šiaurėje, 2 km į pietus nuo Reškutėnų, Juodyno ežero šiauriniame krante. Per kaimą teka Juodynės (arba Šventos) upelis, aplink plyti miškai. Praeina Raudonės–Bajorų keliukas.

## Gyventojai

## Šaltiniai
Labasa

**Labasa** arba **Lambasa** – Fidžio miestas. Jame gyvena 27,9 tūkst. gyventojų. Miestas įsikūręs Vanua Levu saloje ir yra didžiausias šios salos miestas. Mieste yra delta, sudaryta trijų upių: *Wailewu*, *Labasa* ir *Qawa*. Miestas priklauso Šiauriniui Fidžio padaliniui.

## Sportas
* Labasa FC – futbolo klubas; rungtyniavo aukščiausioje šalies lygoje.
* *Surbail* parko stadionas, talpinantis 10 tūkst. žiūrovų.

## Išnašos
*
Pulorozė

**Pulorozė** – infekcinė paukščių, ypač vištų ir kalakutų, liga, kurią sukelia *Salmonella pullorum* rūšies bakterijos. Infekcijos šaltinis – sergantys paukščiai bei jų kiaušiniai. Per maistą gali užsikrėsti naminiai gyvūnai ar žmogus (salmoneliozės).

Paukščių jaunikliai serga ūmine pulorozės forma, o suaugę paukščiai – lėtine. Jauniklių pažeidžiamas žarnynas (viduriuoja baltomis išmatomis), suaugusių paukščių – kiaušidės, parenchiminiai organai. Pulorozė gydoma antibiotikais, cheminiais preparatais.

## Šaltiniai
Sidabrynė I

**Sidabrynė I** – kaimas Joniškio rajono savivaldybės šiaurėje, 6 km į šiaurę nuo Joniškio, šalia kelio . Šalia kaimo teka Sidabros upelis, o rytuose dunkso Satkūnų miškas.

## Gyventojai

## Šaltiniai